Gortoz a ran ivez ar mare (a zeuio buan ma n'eo ket deuet dija) ma c'halvo an AG da vanifestiñ evit an dud dibaper, al lojeiz, Haiti, chase ar balumed hag Hadopi, kement ha meskañ pep-tra ha tanavaat ar stourm, hañ. Pe doare ar spagetti eo marteze, bannañ pep tra ouzh ar gouarnamant ha gwelet ar pezh a beg ? Mat eo stourm evit pe a-enep d'an holl draoù-se, ha ret eo en ober, met pep-tra war an dro ? Ne ra nemet morañ pep stourm en ul latarenn distumm ha diefedus. Unvaniezh ha sklaerded, n'eus nemet e-giz-se e ya en-dro, pep stourm d'e dro, efedusoc'h e vezer pa vezer holl gant an hevelep pal. Divide et impera, pa lavaran deoc'h, seul vuioc'h a balioù disheñvel seul ziaesoc'h. Evel-just eo teorikel, met n'eus nemet sellet eus ar stourmoù diwezhañ, hañ, pouf-pouf c'hwitet pep-tra. Gouarnamant Sarko n'eo ket evel hini Chichi, ha kentoc'h eget c'hoari pom-pom-girl dirak ar savadur B e vefe mat paouez gant ar chichioù (see what I did there?) ha bezañ efedus. Mod all e c'heller chom da stankañ betek hor 65 bloaz (67 ? :p), ivez, hañ, kement hag ober, ne vo ket efedusoc'h.